钦定古今图书集成/明伦汇编/家范典/第064卷 > 《于承明作与弟士龙》前人
## 钦定古今图书集成/明伦汇编/家范典/第064卷 > 《于承明作与弟士龙》前人

牵世婴时网，驾言远徂征。饮饯岂异族，亲戚弟与兄。
婉娈居人思，纡郁游子情。明发遗安寐，晤言涕交缨。
分途长林侧，挥袂万始亭。伫眄要遐景，倾耳玩馀声。
南归憩《永安》，北迈顿承明。永安有昨轨，承明子弃予。
俯仰悲林薄，慷慨含辛楚。怀往欢绝端，悼来忧成绪。
感别惨舒翮，思归乐遵渚。